b"\n_START_ARTICLE_\nKom El Sultan\n_START_PARAGRAPH_\nKom El Sultan je velika gomila na zraku su\xc5\xa1enih zidakov pri Abidosu,  pribli\xc5\xbeno kilometer severno od Umm el-Qa'aba. Njena zgodovina ni povsem jasna. Domneva se, da gre za naselje iz zgodnjega dinasti\xc4\x8dnega obdobja. Arheologi so med izkopavanji na tem najdi\xc5\xa1\xc4\x8du odkrili tempelj boga Ozirisa-Hentiamentija, ki je bil zgrajen verjetno na ru\xc5\xa1evinah starej\xc5\xa1ega templja lokalnega bo\xc5\xbeanstva Hentiamentija. Ve\xc4\x8dina prvotnega naselja je pokopana pod temelji sodobnih zgradb in kmetijskimi povr\xc5\xa1inami. Izkopavanja so kljub temu razkrila ve\xc4\x8d sto stel, ki so dale veliko podatkov o Ozirisovem kultu. Steptana pot \xc5\xa1e vedno vodi iz Kom El Sultana do  Umm El Qa'aba, po kateri so v preteklosti hodili romarji. _NEWLINE_Edini znani kip, ki so ga odkrili v Kom El Sultanu, je kip faraona Kufuja (Keops). Nedavno so izkopali  tudi portal templja Ramzesa II."